六臂巨人

六臂巨人係希臘神話入面一種有六隻手嘅巨人族。

簡介
根據羅德島嘅阿波羅尼奧斯喺《阿爾戈英雄記》嘅記載，六臂巨人住喺密細亞地區入面，一個叫熊山嘅海島。佢哋兩隻手生喺膊頭，其餘四隻喺胸腔兩側。「Γηγενης」呢個名嘅意譯係「地生族」，表明咗佢哋係大地女神蓋亞嘅仔。不過有另外一啲講六臂巨人係天后希拉特登培養嚟作為海格力斯嘅試煉。

喺《阿爾戈英雄記》入面
當阿爾戈英雄準備離開基濟科斯半島嘅時候，佢哋派咗一隊上丁度蒙山探索嚟緊嘅航程，最後揀咗喺基托斯港出發。但係就喺英雄去到基托斯港嗰陣，六臂巨人出現喺港口扔巨石襲擊佢哋。阿爾戈英雄就同六臂巨人交戰，最終六臂巨人喺海格力斯嘅弓箭同喺丁度蒙山趕返嚟嘅緩軍之下全部戰死。

參考來源
Argonautica，第一卷，第936、1079行
https://www.theoi.com/Gigante/GigantesGegenees.html

希臘神話角色
傳說中嘅種族